ఎస్పీ.. పాతికేళ్ల పార్టీ ఇటీవలే సిల్వర్జూబ్లీ.. అంతలోనే చీలిక లక్నో: ఆయన పాతికేళ్ల కిందట పార్టీని ఏర్పాటు చేశారు. రెండు నెలల కిందటే పార్టీ రజతోత్సవ వేడుకలు జరిగాయి. అంతా కలిసి ఎన్నికలకు సిద్ధమవుతున్నారు.. ఇంతలో ఆ అధినేత పార్టీపై పట్టుకోల్పోయారు. ఆయనే ములాయం సింగ్ యాదవ్. ఎన్నికల సంఘం సమాజ్వాదీ పార్టీ అధ్యక్షుడిగా అఖిలేశ్ యాదవ్ను గుర్తించడంతో.. చివరకు పార్టీ గుర్తు సైకిల్ కూడా ఆయనకు దక్కలేదు. 1990ల్లో.. జనతాదళ్ పార్టీ ముక్కలయ్యాక చాలా పార్టీలు ఏర్పాటయ్యాయి. వాటిలో ఒకటి సమాజ్వాదీ పార్టీ. ఉత్తర ప్రదేశ్ కేంద్రంగా ఏర్పాటైన ఈ పార్టీ.. తొలినాళ్లలో దేశ వ్యాప్తంగా ఇతర రాష్ర్టాల్లో పోటీ చేసి పలు ఓటములను చవి చూసింది. దీంతో చివరకు ఉత్తర ప్రదేశ్లోనే అసెంబ్లీ, లోక్సభ ఎన్నికల్లో పోటీ చేస్తూ అక్కడే అధికారంలోకి వచ్చింది. 2003లో మధ్యప్రదేశ్ అసెంబ్లీ ఎన్నికల్లో పోటీ చేసిన ఈ పార్టీ అక్కడ ఏడు సీట్లను గెలుచుకుని మూడోస్థానంలో నిలిచింది. 2012లో ఉత్తర ప్రదేశ్ అసెంబ్లీ ఎన్నికల్లో భారీ మెజార్టీ రావడంతో ప్రభుత్వాన్ని ఏర్పాటు చేసింది. అందరూ ములాయం అయిదోసారి సీఎం అవుతారని అనుకుంటున్న తరుణంలో.. కుమారుడు అఖిలేశ్ను సీఎంగా నియమించి అందరినీ ఆశ్చర్యానికి గురి చేశారు. మొన్నటి వరకు ఈ పార్టీ 13వ అతి పెద్దపార్టీగా ఉండేది. కిరణ్మయి నందా.. తన సోషలిస్ట్ పార్టీని ఎస్పీలో విలీనం చేశారు. ఈ పార్టీకి బిహార్లో ఇద్దరు, కర్ణాటక, మధ్యప్రదేశ్, మహారాష్ట్ర, పశ్చిమ బెంగాల్లో ఒకరు చొప్పున ఎమ్మెల్యేలున్నారు. అఖిలేశ్ను పార్టీ అధ్యక్షుడిగా ఎంపిక చేసిన సమావేశానికి నందానే అధ్యక్షుడిగా ఉన్నారు. అఖిలేశ్ సీఎం అయిన తర్వాత ములాయం కుటుంబంలో అసమ్మతి చాపకింద నీరులా వ్యాపించింది. ములాయం తమ్ముడు శివపాల్ యాదవ్కు అఖిలేశ్ సీఎం కావడం నచ్చలేదు. చివరి దశలో పార్టీపై పట్టు కోసం అందరూ విశ్వప్రయత్నాలు చేశారు. చివరకు పార్టీ రెండు వర్గాలుగా విడిపోయింది. ఇందులో ఒకటి అఖిలేశ్, ములాయం అన్న కొడుకు రాంగోపాల్ వర్గం కాగా.. మరోటి ములాయం వర్గం. ములాయంకు శివపాల్, స్నేహితుడు అమర్సింగ్ మద్దతుగా నిలిచారు.
espy.. paatikella party itivale sylverjoobly.. antalone cheelika lakno: aayana paatikella kindata paartiini erpaatu chesaru. rendu nelala kindate party rajatotsava vedukalu jarigai. antaa kalisi ennikalaku siddhamavutunnaaru.. intalo aa adhinetha paartiipai pattukolpoyaru. aayane mulayam sing yadav. ennikala sangham samajwadi party adhyakshudigaa akhilesh yaadavnu gurtinchadamtho.. chivaraku party gurtu saikil kuudaa aayanaku dakkaledu. 1990llo.. janatadal party mukkalayyaka chala paarteelu erpatayyayi. vaatilo okati samajwadi party. uttara pradesh kendramgaa erpaataina ee party.. tolinaallalo desha vyaaptamgaa itara rashrtallo poty chesi palu otamulanu chavi chusindi. deentho chivaraku uttara pradeshlone assembley, loksabha ennikallo poty chestu akkade adhikaaramloki vachindi. 2003loo madhyapradesh assembley ennikallo poty chesina ee party akkada edu seetlanu geluchukuni moodosthaanamlo nilichindi. 2012loo uttara pradesh assembley ennikallo bhari mejarty raavadamtho prabhutvaanni erpaatu chesindi. andaruu mulayam ayidosari cm avutaarani anukuntunna tarunamlo.. kumarudu akhilesnu cmga niyaminchi andarinee aascharyaaniki guri chesaru. monnati varaku ee party 13va athi peddapaartiigaa undedi. kiranmayi nanda.. tana soshalist paartiini espeelo vileenam chesaru. ee paarteeki biharlo iddaru, karnaataka, madhyapradesh, maharashtra, paschima bengaallo okaru choppuna emmelyelunnaru. akhilesnu party adhyakshudigaa empika chesina samavesaniki nandaane adhyakshudigaa unnaaru. akhilesh cm ayina tarvaata mulayam kutumbamlo asammati chaapakinda neerula vyaapinchindi. mulayam tammudu shivapal yaadavku akhilesh cm kaavadam nachaledu. chivari dasalo paartiipai pattu kosam andaruu vishwaprayatnaalu chesaru. chivaraku party rendu vargaalugaa vidipoyindi. indulo okati akhilesh, mulayam anna koduku rangopal vargam kaga.. maroti mulayam vargam. mulaayanku shivapal, snehitudu amarsing maddatugaa nilichaaru.